title: Direttiva tal-Kummissjoni 2005/31/KE tad- 29 ta' April 2005 li temenda d-Direttiva tal-Kunsill 85/500/KEE dwar id-dikjarazzjoni ta' konformità u l-kriterju ta' rendiment tal-metodu analitiku għall-oġġetti taċ-ċeramika intenzjonati li jiġu f'kuntatt ma' oġġetti ta' l-ikel Test b'rilevanza għaż-ŻEE

text:
210                 MT              Il-Ġurnal Uffiċjali ta’ l-Unjoni Ewropea               17.12.2008

32005L0031

L 110/36                        IL-ĠURNAL UFFIĊJALI TA’ L-UNJONI EWROPEA                     30.4.2005

                          DIRETTIVA TAL-KUMMISSJONI 2005/31/KE

                                          tad-29 ta' April 2005

li temenda d-Direttiva tal-Kunsill 85/500/KEE dwar id-dikjarazzjoni ta’ konformità u l-
  kriterju ta’ rendiment tal-metodu analitiku għall-oġġetti taċ-ċeramika intenzjonati li
                            jiġu f’kuntatt ma’ oġġetti ta’ l-ikel

                                      (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 1935/2004 tas-27 ta’ Ottubru dwar materjali u
oġġetti li huma intenzjonati li jiġu f’kuntatt ma’ l-ikel u li tirrevoka d-Direttivi 80/590/KEE u
89/109/KEE1, u b’mod partikolari l-Artikolu 5 tagħha,

Billi:

(1)        Id-Direttiva tal-Kunsill 84/500/KEE tal-15 ta’ Ottubru ta’ l-1984 dwar l-
           approssimazzjoni tal-liġijiet ta’ l-Istati Membri fil-kuntest ta’ oġġetti taċ-ċeramika li
           huma intenzjonati li jiġu f’kuntatt ma l-oġġetti ta’ l-ikel2 hija miżura speċifika
           stipolata fit-tifsira ta’ l-Artikolu 5 tar-Regolament (KE) Nru 1935/2004. Din
           tikkonċerna l-migrazzjoni possibbli taċ-ċomb u tal-kadmju minn oġġetti taċ-ċeramika
           li, fl-istat lest tagħhom, huma intenzjonati li jiġu f’kuntatt ma’ l-oġġetti ta’ l-ikel, u
           huma intenzjonati għal dak l-iskop.

(2)        Ir-Regolament (KE) Nru 1935/2004 jipprovdi fl-Artikolu 16 li l-miżuri speċifiċi
           jeħtieġu li l-materjali u l-oġġetti koperti minn dawk il-miżuri, jkunu akkumpanjati
           minn dikjarazzjoni bil-miktub li tgħid li huma konformi ma’ dawk ir-regoli
           applikabbli għalihom.

(3)        Dik il-kondizzjoni għadha ma ġietx stipolata fid-Direttiva 84/500/KEE. Hemm ħtieġa
           dan l-obbligu jkun provvist għal kull oġġett taċ-ċeramika li mhux diġà f’kuntatt ma’ l-
           oġġetti ta’ l-ikel sabiex ikun hemm distinzjoni ċara bejniethom u oġġetti dekorattivi.

1
           ĠU L 338, 13.11.2004, pġ. 4.
2
           ĠU L 277, 20.10.1984, pġ.12.
 ---pagebreak--- 17.12.2008       MT             Il-Ġurnal Uffiċjali ta’ l-Unjoni Ewropea                          211

(4)    L-awtoritajiet ta' infurzar għandhom ikollhom aċċess għad-dokumenti li juru li l-
       oġġetti taċ-ċeramika huma konformi mal-limiti ta’ migrazzjoni għaċ-ċomb u għall-
       kadmju. Għalhekk, il-produttur jew l-importatur fil-Komunità għandhom jagħmlu
       disponibbli lilhom l-informazzjoni dwar l-analiżi li tkun saret, meta din tintalab..

(5)    Id-Direttiva 84/500/KEE tipprovdi metodu għall-analiżi taċ-ċomb u tal-kadmju. Sar
       progress teknoloġiku f’dan il-qasam u l-metodu analitiku mfassal f’dik id-Direttiva
       huwa wieħed fost ħafna metodi possibbli. Din id-Direttiva tieħu l-progress
       teknoloġiku in konsiderazzjoni u tistabbilixxi sett ta’ kriterji ta’ rendiment li l-metodi
       analitiċi jridu jkunu konformi magħhom fid-dawl tad-Direttiva tal-Kummisjjoni
       2001/22/KE tat-8 ta’ Marzu ta’ l-2001 li tistipola il-metodi ta’ kampjunar għall-analiżi
       għall-kontroll uffiċjali tal-livelli taċ-ċomb, tal-kadmju, tal-merkurju u ta’ 3-MCPD
       f’oġġetti ta’ l-ikel3.
(6)    Skond il-prinċipju tal-proporzjonalità, huwa meħtieġ u xieraq għall-finijiet ta’ kisba
       ta’ l-għan ewlieni li jkun aċċertat il-moviment ħieles ta’ oġġetti taċ-ċeramika li huma
       intenzjonati li jiġu f’kuntatt ma’ l-ikel, li jiġu stipolati regoli għall-infurzar korrett tad-
       Direttiva 84/500/KEE. Id-Direttiva hi limitata sa fejn hu meħtieġ sabiex tikseb l-
       għanijiet mixtieqa skond it-tielet paragrafu ta’ l-Artikolu 5 tat-Trattat.

(7)    Id-Direttiva 84/500/KEE għandha, għalhekk, tiġi emendata kif jixraq.

(8)    Il-miżuri pprovduti f’din id-Deċiżjoni huma stipolati b’konformità ma’ l-opinjoni tal-
       Kumitat Permanenti dwar il-Katina Alimentari u s-Saħħa ta’ l-Annimal,

ADOTTAT DIN ID-DIRETTIVA:

                                             Artikolu 1

Id-Direttiva 84/500/KEE hi emendata kif ġej:

(1)    L-Artikolu 2a li ġej hu inkluż:

“L-Artikolu 2a

1.       Fl-istadju ta’ tqegħid fuq is-suq sa meta u inkluż l-istadju tal-bejgħ, oġġetti taċ-
         ċeramika li mhumiex diġa’ f’kuntatt ma’ l-oġġetti ta’ l-ikel, għandhom ikunu
         akkumpanjati minn dikjarazzjoni bil-miktub skond l-Artikolu 16 tar-Regolament
         (KE) Nru 1935/2004.

         Dik id-dikjarazzjoni għandha tkun maħruġa mill-produttur jew minn bejjiegħ
         stabbilit fil-Komunità u tinkludi l-informazzjoni stipolata fl-Anness III ta’ din id-
         Direttiva.

2.       Dokumentazzjoni xierqa li turi li l-oġġetti taċ-ċeramika huma konformi mal-limiti ta’
         migrazzjoni għaċ-ċomb u għall-kadmju stipolati fl-Artikolu 2 trid tkun disponibbli
         minn għand il-produttur jew l-importatur lejn il-Komunità għall-awtoritajiet
         nazzjonali kompetenti meta jkun hemm rikjesta. Din id-dokumentazzjoni għandha

3
       ĠU L 77, 13.3.2001, pġ.14.
 ---pagebreak--- 212            MT              Il-Ġurnal Uffiċjali ta’ l-Unjoni Ewropea                  17.12.2008

        jkun fiha r-riżultati ta’ l-analiżi, il-kondizzjonijiet tat-testjar u l-isem u indirizz tal-
        laboratorju fejn sar it-testjar.”

(2)     L-Anness II huwa mibdul bit-test fl-Anness I ta’ din id-Direttiva.

(3)     Huwa inkluż Anness III ġdid, li t-test tiegħu jinsab fl-Anness II ta’ din id-Direttiva.

                                            Artikolu 2

1.      L-Istati Membri għandhom jadottaw u jippubblikaw, sa mhux iktar tard minn [sena
        wara d-data ta’ dħul fis-seħħ tad-Direttiva], il-liġijiet, ir-regolamenti, u d-
        dispożizzjonijiet amministrattivi neċessarji sabiex ikunu f’konformità ma’ din id-
        Direttiva. Huma għandhom, mingħajr ebda telf ta’ żmien, jikkomunikaw lill-
        Kummissjoni t-test ta’ dawk id-dispożizzjonijiet u tabella li turi l-korrelazzjoni ta’
        bejn dawk id-dispożizzjonijiet u din id-Direttiva.

        Huma għandhom japplikaw dawk id-dispożizzjonijiet b’tali mod li:

        (a)   jippermettu l-kummerċ ta’ u l-użu ta’ oġġetti taċ-ċeramika li huma konformi
              ma’ din id-Direttiva, minn [sena wara d-data ta’ dħul fis-seħħ tad-Direttiva];

        (b)   jipprojbixxu l-produzzjoni u l-importazzjoni fil-Komunità ta’ oġġetti taċ-
              ċeramika li mhumiex konformi ma’ din id-Direttiva, minn [sentejn wara d-dħul
              fis-seħħ tad-Direttiva].

        Meta l-Istati Membri jadottaw dawk id-dispożizzjonijiet, huma għandhom ikollhom
        referenza għal din id-Direttiva jew għandhom ikunu akkumpanjati bit-tali referenza
        fl-okkażjoni tal-pubblikazzjoni uffiċjali tagħhom. L-Istati Membri għandhom
        jiddeterminaw kif it-tali referenza għandha ssir.

2.      L-Istati Membri għandhom jikkomunikaw lill-Kummissjoni t-test tad-
        dispożizzjonijiet ewlenin tal-liġi nazzjonali li huma jadottaw fil-qasam kopert b’din
        id-Direttiva.

                                            Artikolu 3

Din id-Direttiva għandha tidħol fis-seħħ fil-għoxrin jum wara l-pubblikazzjoni tagħha f'Il-
Ġurnal Uffiċjali ta’ l-Unjoni Ewropea.
 ---pagebreak--- 17.12.2008       MT             Il-Ġurnal Uffiċjali ta’ l-Unjoni Ewropea   213

                                             Artikolu 4

Din id-Direttiva hi indirizzata lill-Istati Membri.

Magħmula fi Brussell, 18 ta' Awwissu 2004.

                                                Għall-Kummissjoni
                                                Markos KYPRIANOU
                                                Membru tal-Kummissjoni
 ---pagebreak--- 214             MT              Il-Ġurnal Uffiċjali ta’ l-Unjoni Ewropea               17.12.2008

                                             ANNESS I

                                           “ANNESS II

       METODI TA’ ANALIŻI GĦAL KIF GĦANDHA TKUN DETERMINATA L-
                    MIGRAZZJONI TAĊ-ĊOMB U TAL-KADMJU

1.       Għan u ambitu ta’ l-applikazzjoni

         Il-metodu jwassal għad-determinazzjoni tal-migrazzjoni speċifika taċ-ċomb u tal-
         kadmju.

2.       Prinċipju:

         Id-determinazzjoni tal-migrazzjoni speċifika taċ-ċomb u/jew tal-kadmju issir
         permezz ta’ tagħmir apposta għall-metodu analitiku li jilħaq il-kriterji ta’ rendiment
         stipolati f’ paragrafu 4.

3.       Sustanzi Reaġenti

         –     Kull sustanza reaġenti għandha tkun ta’ kwalità analitika, sakemm huwa
               speċifikat mod ieħor.

         –     Fejn issir referenza għall-ilma, din tfisser dejjem ilma distillat jew ilma ta’
               kwalità ekwivalenti.

3.1.     4 % (v/v) ta’ aċdu etanojku, f' soluzzjoni akweja

         Żid 40 ml ta’ aċdu etanojku solidu ma’ l-ilma sa livell ta' 1 000 ml.

3.2.     Soluzzjonijiet ta' stokk

         Ipprepara soluzzjonijiet ta' stokk li fihom 1 000mg/litru ta’ ċomb u mill-inqas
         500mg/litru ta’ kadmju rispettivament f’soluzzjoni ta’ 4% ta’ aċdu etanojku (3.1).

4.       Kriterji ta’ rendiment tal-metodu ta’ analiżi bit-tagħmir

4.1.     Il-limitu taċ-ċomb u tal-kadmju misjub għandu jkun l-istess jew inqas minn:

         –     0,1 mg/litru għaċ-ċomb,

         –     0.01 mg/litru għall-kadmju.

         Il-limitu huwa definit bħala l-konċentrazzjoni ta’ l-elementi fl-aċdu etanojku ta’ 4%
         (3.1) li jagħti sinjal ekwivalenti għad-doppju ta’ dak li jiġbor l-istrument mill-
         kondizzjonijiet ta' madwar il-kampjun tat-testjar.

4.2.     Il-limitu tal-kwantifikazzjoni taċ-ċomb u tal-kadmju għandu jkun l-istess jew inqas
         minn:

         –     0.2 mg/litru għaċ-ċomb,
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                          215

         –     0.02 mg/litru għall-kadmju.

4.3.     Rkupru. Il-materjal irkuprat taċ-ċomb u tal-kadmju li ġew miżjuda ma’ l-aċdu
         etanojku ta’ konċentrazzjoni ta’ 4% għandu jinstab bejn 80-120% ta’ l-ammont użat

4.4.     Speċifiċità. Il-metodu strumentali ta’ l-analiżi użat għandu jkun ħieles minn
         interferenzi li huma ta’ natura matriċi u spettrali.

5.       Metodu

5.1.     Preparazzjoni tal-kampjun

         Il-kampjun għandu jkun nadif u ħieles minn xaħmijiet jew materjali oħra li jistgħu
         jaffetwaw it-test.

         Aħsel il-kampjun f'soluzzjoni ta’ deterġent likwidu tad-dar f’temperatura ta' bejn
         wieħed u ieħor 40 °C. Laħlaħ il-kampjun l-ewwel fl-ilma tal-vit u wara fl-ilma
         distillat jew f’ilma ta’ kwalità ekwivalenti. Neħħi l-ilma u nixxef sabiex jiġu evitat t-
         tbajja'. Il-wiċċ li għandu jiġi ttestjat m’għandhux jintmess bl-idejn wara li jkun
         tnaddaf.

5.2.     Determinazzjoni taċ-ċomb u/jew il-kadmju

         –     Il-kampjun ippreparat kif spjegat għandu jiġi ttestjat skond il-kondizzjonijiet
               stipolati fl-Anness I.

         –     Qabel ma tieħu s-soluzzjoni għall-analiżi għall-preżenza taċ-ċomb u/jew tal-
               kadmju, omoġenizza l-kontenut tal-kampjun permezz ta’ metodu xieraq, li
               jevita kull xorta ta’ telf tas-soluzzjoni jew ta’ abrażjoni tal-wiċċ li huwa ttestjat.

         –     Agħmel test mingħajr kampjun fuq is-sustanza reaġenti użata għal kull serje ta’
               l-analiżi.

       Żvolġi l-analiżi għall-preżenza taċ-ċomb u tal-kadmju skond kondizzjonijiet
                                    xierqa.”ANNESS II

                                          “ANNESS III

                              DIKJARAZZJONI TA’ KONFORMITÀ

Id-dikjarazzjoni bil-miktub msemmija fl-Artikolu 2a(1) għandha jkollha l-informazzjoni li
ġejja:

1.       L-identità u l-indirizz tal-kumpanija li tipproduċi l-oġġett taċ-ċeramika fi stat lest u
         ta’ l-importatur li jimportah fl-Unjoni Ewropea

2.       L-Identità ta’ l-oġġett

3.       Id-data tad-dikjarazzjoni
 ---pagebreak--- 216            MT            Il-Ġurnal Uffiċjali ta’ l-Unjoni Ewropea            17.12.2008

4.      Konferma li l-oġġett taċ-ċeramika jilħaq il-kondizzjonijiet rilevanti ta’ din id-
        Direttiva u tar-Regolament (KE) Nru 1935/2004.

Id-dikjarazzjoni bil-miktub għandha tippermetti identifikazzjoni mingħajr diffikoltà ta’ l-
oġġetti li tirreferi għalihom u għandha tiġġedded meta bidliet sostanzjali fil-produzzjoni
jwasslu għall-bidla fil-migrazzjoni taċ-ċomb u tal-kadmju. ”